Απόστολος Γιάννου

Ο Απόστολος Γιάννου (25 Ιανουαρίου 1990, Νάουσα) είναι Ελληνοαυστραλός ποδοσφαιριστής, ο οποίος αγωνίζεται ως επιθετικός για την κυπριακή ομάδα Αχυρώνας-Ονήσιλος.

 Σταδιοδρομία σε συλλόγους 
Γεννήθηκε στη Νάουσα και μετανάστευσε στην Αυστραλία σε μικρή ηλικία, μεγαλώνοντας στη Μελβούρνη της πολιτείας Βικτώρια, όπου ήταν γνωστός ως Παύλος Γιάννου. Αγωνίστηκε σε παιδικό επίπεδο στη Κάνονς Μελβούρνης και στην Ελλάς Μελβούρνης κι έπειτα στις ηλικίες κάτω των 14 και 15 ετών, επιλέχθηκε από την ομάδα της Βικτώρια (VIS), με την οποία συμμετείχε σε φιλικούς αγώνες πριν την περίοδο 2006-07 της αυστραλιανής λίγκας με την πρόθεση να υπογράψει συμβόλαιο. Στη συνέχεια δοκιμάστηκε με τις ρεζέρβες της ολλανδικής Αϊντχόφεν, δεν τα κατάφερε όμως, με αποτέλεσμα να επιστρέψει στη Μελβούρνη και να υπογράψει εξάμηνο συμβόλαιο συνεργασίας με την Κάνονς.

Στα μέσα του 2007 ήρθε για πρώτη φορά στην Ελλάδα για λογαριασμό του Απόλλωνα Καλαμαριάς που αγωνιζόταν τότε στη Β΄ Εθνική, σημειώνοντας το πρώτο του τέρμα στα τέλη του 2008, όταν στο 81’ πέτυχε το μοναδικό γκολ στην ήττα από την Κέρκυρα με 3-1. Συνέχισε σκοράροντας πέντε ακόμα φορές στη Β΄ Εθνική την περίοδο 2008-09 πριν πάρει μεταγραφή για την Καβάλα, η οποία προβιβάστηκε στη Σούπερ Λίγκα για τη περίοδο 2009-10, υπογράφοντας πενταετές συμβόλαιο. Στις 21 Νοεμβρίου 2009, ο Γιάννου έκανε το ντεμπούτο του με τη νέα του ομάδα, περνώντας ως αλλαγή στο 79’ και σκοράροντας στο 88’, στη νίκη επί της ΑΕΚ με 2-1. Την εποχή εκείνη ο Γιάννου ήταν ένας από τους πέντε «Αυστραλούς» του συλλόγου, καθώς συνυπήρξε με τους: Ρόμπερτ Σταμπολζίεφ, Ζέλικο Κάλατς, Αντρέα Γκόβα και Κρεγκ Μουρ.

Μετά τον υποβιβασμό του μακεδονικού συλλόγου έμεινε ελεύθερος και στις 30 Σεπτέμβρη 2011 υπέγραψε τριετές συμβόλαιο με τον ΠΑΟΚ, πραγματοποιώντας την πρώτη του εμφάνιση για την περίοδο 2011-12 στην ισοπαλία με τον ΟΦΗ στις 16 Οκτωβρίου παίρνοντας τη θέση του Βλάντιμιρ Ίβιτς στο 78’. Το πρώτο του γκολ σημειώθηκε στην εκτός έδρας νίκη ξανά εναντίον του ΟΦΗ με 2-0 στις 11 Φεβρουαρίου 2012. Κατά τη διάρκεια της παρουσίας του στο ελληνικό πρωτάθλημα έχει αναδειχθεί δύο φορές ως πολυτιμότερος ποδοσφαιριστής της αγωνιστικής, μία με τη Καβάλαsuperleaguegreece.net  MVP και καλύτερο γκολ 2009-10 και μία με τον ΠΑΟΚ.superleaguegreece.net  MVP και καλύτερο γκολ 2010-11

Τον Ιανουάριο του 2013 παραχωρήθηκε ως δανεικός στον Πλατανιά,Στον Πλατανιά ο Γιάννου, www.gazzetta.gr ενώ το καλοκαίρι της ίδιας χρονιάς αποχώρησε ως ελεύθερος, για να συνεχίσει την καριέρα του στον Πανιώνιο.Πήρε Γιάννου ο Πανιώνιος, www.sport24.gr Έπειτα από δύο χρόνια παραμονής στην ομάδα της Νέας Σμύρνης το καλοκαίρι του 2015 ήρθε σε συμφωνία με τον Αστέρα Τρίπολης για την επόμενη τριετία.Συμφώνησε με Γιάννου ο Αστέρας, www.sport24.grΠήρε Γιάννου ο Αστέρας, www.sport-fm.gr

Τον Φεβρουάριο του 2016 πήρε μεταγραφή στη κινέζικη Γκουανγκζού,Αποχαιρέτησε Γιάννου ο Αστέρας, www.sport-fm.gr όντας ο δεύτερος Έλληνας διεθνής ποδοσφαιριστής που θα αγωνιστεί στο κινέζικο πρωτάθλημα μετά τον Αβραάμ Παπαδόπουλο.

Στις 25 Ιανουαρίου 2018 υπέγραψε συμβόλαιο με την ΑΕΚ Λάρνακας, στην οποία παρέμεινε για δύο σεζόν και κέρδισε το Κύπελλο Κύπρου το 2018 . Στις 22 Σεπτεμβρίου 2020 επέστρεψε στο Πρωτάθλημα της Σούπερ Λιγκ υπογράφοντας διετές συμβόλαιο με την ομάδα του ΟΦΗ.

Στις 13 Ιανουαρίου 2022 επέστρεψε στο αυστραλιανό πρωτάθλημα, έπειτα από 15 χρόνια, για λογαριασμό της Μακάρθουρ αλλά στις 8 Ιουλίου του ίδιου έτους υπέγραψε με την Κεράλα Μπλάστερς, συμμετέχοντας για πρώτη φορά στο ινδικό πρωτάθλημα.

Τον Ιανουάριο του 2024 επέστρεψε στην Ελλάδα, υπογράφοντας συμβόλαιο με τον Γ.Σ. Ηλιούπολης της Super League 2. Τον Σεπτέμβριο του 2024 πήρε μεταγραφή στην ομάδα Αχυρώνας-Ονήσιλος της Β' Κατηγορίας Κύπρου.

 Εθνικές ομάδες 
Το 2006 ο Γιάννου συμμετείχε στην Κ-17 της Αυστραλίας στα προκριματικά του Ασιατικού Πρωταθλήματος Κ-17, όπου σκόραρε στη νίκη της με 3-1 επί της Ινδονησίας, όντας ο μοναδικός παίκτης της Βικτώρια ο οποίος συμμετείχε στη διοργάνωση που διεξήχθη στην Ιαπωνία.

Το 2008 αντιπροσώπευσε για πρώτη φορά την Ελλάδα αγωνιζόμενος με την Εθνική Νέων στα προκριματικά του Ευρωπαϊκού Πρωταθλήματος το 2008, όπου η ελληνική ομάδα προκρίθηκε στη τελική φάση της διοργάνωσης. Εκεί, με προπονητή τον Αλέξη Αλεξίου, πραγματοποίησε δύο εμφανίσεις, στην ισοπαλία (1-1) με την Ιταλία και στην ήττα με 3-0 από την Αγγλία. Στις 5 Σεπτέμβρη 2010 επιλέχθηκε με την Ελπίδων για τα προκριματικά του Ευρωπαϊκού Πρωταθλήματος της εν λόγω κατηγορίας.

Τον Μάρτιο του 2015 κλήθηκε για πρώτη φορά στην Εθνική Ανδρών από τον Σέρχιο Μαρκαριάν εν όψει του εκτός έδρας αγώνα με την Ουγγαρία,Νοκ άουτ ο Μήτρογλου, κλήθηκε ο Γιάννου, www.sport-fm.gr χωρίς όμως να αγωνιστεί. Το ντεμπούτο του πραγματοποιήθηκε τελικά μερικούς μήνες αργότερα, στις 17 Νοεμβρίου του ίδιου έτους, όταν με προπονητή τον Μίχαελ Σκίμπε, αγωνίστηκε στην εκτός έδρας φιλική αναμέτρηση εναντίον της Τουρκίας (0-0), αντικαθιστώντας στο 70' τον Κώστα Μήτρογλου.Ντεμπούτο Γιάννου με την Εθνική, arcadiaportal.gr

Τον Φεβρουάριο του 2016 έγινε γνωστό πως επέλεξε να αγωνιστεί με τα χρώματα της εθνικής ομάδας της ΑυστραλίαςΟ Γιάννου επιλέγει την εθνική Αυστραλίας, www.sport24.gr, με την φανέλα της οποίας μετράει 12 συμμετοχές.

Πρόκειται για έναν από τους 4 μόλις παίκτες που χρίστηκε διεθνής και με άλλη εθνική πλην της ελληνικής (Κώστας Χούμης, Γιάγκος Σημαντήρης και Παύλος Βασιλείου οι υπόλοιποι).

 Προσωπική ζωή 
Τον Νοέμβριο του 2017 παντρεύτηκε τη μακιγιέζ Γιώτα Δρέβελη και απέκτησαν μια κόρη, την Κατερίνα (γενν. 6 Φεβρουαρίου 2019).

 Παραπομπές 

 Πηγές 

 Ο Aπόστολος Γιάννου στο soccerway
 http://www.transfermarkt.co.uk/en/apostolis-giannou/aufeinenblick/spieler_51166.html
 http://au.soccerway.com/matches/2008/12/21/greece/b-ethniki/apollon-kalamaria-fc/pae-ao-kerkyra/723976/
 http://www.soccerway.com/matches/2009/11/21/greece/super-league/ao-kavala/aek-athens-fc/796959/
 http://www.transfermarkt.co.uk/en/ao-kavala_aek-athen/index/spielbericht_980304.html
 http://au.soccerway.com/matches/2011/10/16/greece/super-league/paok-fc/ofi-heraklion-fc/1214460/
 http://www.soccerway.com/matches/2012/02/11/greece/super-league/ofi-heraklion-fc/paok-fc/1234975/
 http://www.footballaustralia.com.au/2009MensU17/default.aspx?s=aus_u17men_newsfeatures_feature_item_new&id=10232
 http://au.soccerway.com/matches/2010/09/04/europe/uefa-under-21-championship/macedonia-fyr-under-21/greece-under-21/928008/

Κατηγορία:Έλληνες ποδοσφαιριστές
Κατηγορία:Αυστραλοί ποδοσφαιριστές
Κατηγορία:Ελληνοαυστραλοί
Κατηγορία:Επιθετικοί ποδοσφαιριστές
Κατηγορία:Ποδοσφαιριστές Εθνικής Αυστραλίας Κ17
Κατηγορία:Ποδοσφαιριστές Εθνικής Ελλάδας Κ19
Κατηγορία:Ποδοσφαιριστές Εθνικής Ελλάδας Κ21
Κατηγορία:Ποδοσφαιριστές Εθνικής Ελλάδος
Κατηγορία:Ποδοσφαιριστές Εθνικής Αυστραλίας
Κατηγορία:Ποδοσφαιριστές που έχουν αγωνιστεί σε δύο εθνικές ομάδες ανδρών ή περισσότερες
Κατηγορία:Ποδοσφαιριστές Κάνονς Μελβούρνης
Κατηγορία:Ποδοσφαιριστές Απόλλων Καλαμαριάς
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές Φούτμπολ Λιγκ (Ελλάδα)
Κατηγορία:Ποδοσφαιριστές Α.Ο. Καβάλα
Κατηγορία:Ποδοσφαιριστές ΠΑΟΚ
Κατηγορία:Ποδοσφαιριστές Α.Ο. Πλατανιά
Κατηγορία:Ποδοσφαιριστές Πανιωνίου
Κατηγορία:Ποδοσφαιριστές Αστέρα Τρίπολης
Κατηγορία:Ποδοσφαιριστές Γκουανγκτζόου Σίτι ΦΚ
Κατηγορία:Ποδοσφαιριστές Σούπερ Λιγκ Κίνας
Κατηγορία:Ξένοι ποδοσφαιριστές στην Κίνα
Κατηγορία:Έλληνες ποδοσφαιριστές στο εξωτερικό
Κατηγορία:Αυστραλοί ποδοσφαιριστές στο εξωτερικό
Κατηγορία:Ποδοσφαιριστές ΑΕΚ Λάρνακας
Κατηγορία:Ποδοσφαιριστές Α΄ κατηγορίας Κύπρου
Κατηγορία:Ξένοι ποδοσφαιριστές στην Κύπρο
Κατηγορία:Ποδοσφαιριστές ΟΦΗ
Κατηγορία:Ποδοσφαιριστές Μακάρθουρ ΦΚ
Κατηγορία:Ποδοσφαιριστές Κέραλα Μπλάστερς
Κατηγορία:Ποδοσφαιριστές Σούπερ Λιγκ Ινδίας
Κατηγορία:Ξένοι ποδοσφαιριστές στην Ινδία